खोले के हनुमान जी मंदिर

खोले के हनुमान जी मंदिर भारत के राजस्थान राज्य की राजधानी जयपुर में स्थित एक प्रसिद्ध हनुमान मंदिर है। यह मंदिर जिला मुख्यालय से लगभग 9 किमी दूर स्थित है। यहाँ श्रद्धालुओं के अलावा देशी-विदेशी पर्यटक भी प्रकृति की मनोरम छटा को निहारने के लिए आते हैं।

 भौगोलिक स्थिति 
यह मंदिर अरावली पर्वतमाला की लक्ष्मण डूंगरी पहाड़ी पर स्थित है। चारों ओर हरियाली और प्राकृतिक सौंदर्य का वातावरण है।

 इतिहास 
1960 के दशक में जयपुर की पूर्वी पहाड़ियों के बीच स्थित इस निर्जन क्षेत्र में जंगली जानवरों के डर से लोग नहीं आते थे। उस समय एक साहसी ब्राह्मण, पंडित राधेलाल चौबे ने यहाँ प्रवेश किया और एक विशाल लेटी हुई हनुमान जी की प्रतिमा की खोज की। भगवान को देखकर उन्होंने वहीं पूजा-अर्चना प्रारंभ की और जीवन भर सेवा करते रहे।https://www.bhaskar.com/raj-jai-hmu-hanuman-temple-area-expanded-5634440-pho.html

उनकी अथक सेवा के परिणामस्वरूप यह निर्जन क्षेत्र एक प्रसिद्ध तीर्थ स्थल बन गया। 1961 में, चौबे जी ने मंदिर के विकास के लिए नरवर आश्रम सेवा समिति की स्थापना की। चूँकि बरसात के समय यहाँ पहाड़ियों से होकर पानी बहता था, इसलिए इस मंदिर का नाम "खोले के हनुमान जी" पड़ा।https://www.etvbharat.com/hi/!state/hanuman-janmotsav-2025-61-kg-silver-dress-offered-to-khole-ke-hanuman-ji-governor-performed-aarti-rajasthan-news-rjs25041203212

 वास्तुकला 
मंदिर का निर्माण प्राचीन किला शैली में किया गया है और इसमें तीन मंजिलें हैं। मुख्य द्वार के सामने एक बड़ा खुला प्रांगण है। प्रवेश द्वार के दाईं ओर पंडित राधेलाल चौबे की संगमरमर की समाधि है। मंदिर परिसर में राम, कृष्ण, गणेश, गायत्री और वाल्मीकि के भी मंदिर हैं। दीवारों और कांच पर की गई सुंदर चित्रकारी विशेष आकर्षण का केंद्र है।

 रोपवे 
2023 में मंदिर परिसर में एक रोपवे का निर्माण हुआ, जिसका उद्घाटन राजस्थान के राज्यपाल कलराज मिश्र ने किया। यह रोपवे लगभग 436 मीटर लंबा है और अन्नपूर्णा माता मंदिर से वैष्णो देवी माता मंदिर तक जाता है। इसे ₹18 करोड़ की लागत से पाँच टावरों पर बनाया गया है और इसकी ऊँचाई लगभग 85 मीटर है।

 आयोजन 
हर वर्ष गोवर्धन पूजा (अन्नकूट) के अवसर पर लक्खी अन्नकूट महोत्सव का आयोजन होता है, जिसमें बड़ी संख्या में श्रद्धालु शामिल होते हैं।https://www.etvbharat.com/hindi/delhi/bharat/63rd-annakoot-mahotsav-at-hanumanji-temple-in-khola-rajasthan-started-62-years-ago-with-two-and-a-half-kilos-of-food-grains-record-recorded-in-golden-book-of-world-records/na20231217192116760760472

 दैनिक आरती कार्यक्रम 
खोले के हनुमान जी मंदिर में प्रतिदिन निम्नलिखित समय पर आरती होती है:

रविवार, सोमवार, बुधवार, गुरुवार, शुक्रवार
 प्रातः वंदन: 9:00 AM
 संध्या आरती: 8:30 PM

मंगलवार एवं शनिवार
 प्रातः वंदन: 9:00 AM
 संध्या आरती: 8:30 PM

 मंदिर गैलरी 

 यह भी देखें 
 गोविंद देव जी मंदिर
 मोती डूंगरी गणेश मंदिर

 बाहरी कड़ियाँ 
 श्री खोले के हनुमान जी मंदिर – आधिकारिक वेबसाइट
 श्री खोले के हनुमान जी मंदिर – अतिरिक्त आधिकारिक वेबसाइट

 सन्दर्भ  

श्रेणी:राजस्थान में हिन्दू मंदिर
श्रेणी:जयपुर के पर्यटन स्थल
श्रेणी:हनुमान मंदिर